da en nl da da da da la sv da da en da en da da da da da da da da da da da da da en da kn it en en da en en en da en da da da it nb da da sv da it en da en da da en nds da da da da en da nn da fr da da fi da da da fr da da da da da da da en da da da da da da sv en da da da de en da de en da en en
30 dages Cleanse & Restore – dag 21: Fase 3 og noget om at skifte identitet (eller acceptere den man har?) - Essentielle olier
Bestil her, og kom i gang med din egen udviklingsrejse
27. august 20197. april 2021 Anja Lysholm Leave a comment
I dag starter jeg på fase 3 i Cleanse & Restore. Det betyder at jeg stopper med GX Assist som jeg tog i fase 2, og tilføjer DDR Prime (1 morgen og aften) og PB Assist (3 til aftensmaden). Det er jeg spændt på. PB Assist er mælkesyrebakterier, og det véd jeg er godt. DDR Prime har jeg hørt så meget fantastisk om at jeg er forberedt på hvad som helst. 😄 DDR står for DNA Damage Repair – det kan jo kun være godt!
Fase 1 mærkede jeg i form af øget væskebehov, lidt hovedpine og et lille vægttab, men fase 2 har jeg ærlig talt ikke rigtig mærket noget til. Tror jeg da. Det er aldrig til at vide – når man eksperimenterer med flere ting på en gang og i øvrigt selvudvikler hele tiden – hvad der virker på hvad, men fysisk er der i hvert fald ikke sket nogen mærkbare eller synlige forandringer i fase 2.
I skrivende stund er jeg på workaway i Spanien med andre der som jeg har en Shoporama-shop (et webshopsystem). Det er en interessant oplevelse i forhold til min Cleanse & Restore. Jeg begyndte nemlig på den bl.a. fordi jeg blev anbefalet DDR Prime til at rydde op i gamle celler – eller rettere mine gamle overbevisninger og historier som sidder i cellerne. Og så tænkte jeg at jeg lige så godt kunne tage hele sættet og få renset systemet ordentligt igennem på alle planer.
Det jeg oplever her på turen, er netop splittet mellem min gamle og min nye vej i livet. Mit gamle og mit nye jeg. Som naturligvis ikke er skarpt adskilt, og det skal de heller ikke være. Men der er sket en ændring, og jeg er ved at lande i det nye.
Jeg var i mange år it-supporter og har altid elsket computernørderi. Da jeg sprang ud af det job, blev jeg en del af iværksættermiljøet (var i en periode ansat i Iværksætterportalen Amino og sprang så ud som selvstændig). Og jeg elskede det. Her på turen er jeg sammen med folk fra det miljø – både nogle jeg kender fra “gamle dage”, og nogle jeg ikke kendte i forvejen.
Det er dejlige, sjove, driftige, kloge og varme mennesker, og jeg har intet at udsætte på selskabet. Jeg elsker iværksættere. Men jeg mærker tydeligt det skift der er sket i mig. Som om jeg er en slange der er lige ved at have skiftet ham (igen igen).
Jeg mærker det bl.a. på at jeg i mange år har gemt min spirituelle side lidt væk. Det kan jeg stadig have en tendens til, men den kalder på at jeg helt og aldeles holder op med det. For det jeg opdager når jeg gør det – altså lader være med at gemme den – er at den faktisk bliver taget pænt imod. Der er ingen der vrænger næse (i hvert fald ikke åbenlyst ;-)), og der sidder åbenbart stadig en gammel historie i mig om at den side af mig er forkert og vil blive latterliggjort. Den har jeg brug for slipper nu. For alvor. Og det er jeg spændt på om fase 3 her kommer til at hjælpe mig med.
Jeg har hele mit liv forsøgt at passe ind – især hos mænd. Jeg ville gerne være “en af drengene”. De maskuline værdier har været dem der rigtig talte. Det feminine og bløde har ikke rigtig været noget værd. Det er selvfølgelig ikke en overbevisning jeg har været bevidst om, men det er gået op for mig i mit sene voksenliv. Og her i Spanien bliver jeg konfronteret med den tid hvor den ramme (jeg havde sat op for mig selv) passede mig rigtig godt. Jeg var bare ikke klar over at jeg afskar en anden og meget væsentlig side af mig selv – den side som nu er ved at få det (forhåbentlig) sidste skub frem i lyset:
Jeg er blød, og jeg er feminin, og jeg er ultraspirituel. Jeg tror på – nej, jeg véd – ting der ikke kan måles. Jeg elsker essentielle olier, englekort, krystaller, penduler – hele det spirituelle piv’tøj! Jeg er en trækrammende, flerelskende hippie.
OG: Jeg er en it-nørd, elsker computerspil, synes det er sjovt at rode med min webshop, opdatere blogs, føre tal ind i Excel-ark, kan alverdens platte far-jokes (bogstavelig talt), elsker nørdsnak.
Kort sagt: Jeg er et helt menneske med feminine og maskuline – eller bare helmenneskelige – værdier, interesser og evner. Og der er intet af det jeg skal gemme væk for at passe ind noget sted.
Så måske er det forkert at sige at jeg lander i noget nyt. Det nye er en dybere accept af hele mig.
anja personligt Cleanse & Restore kosttilskud
Share on facebookTweet on twitter
❤ Lykkelig oliebruger og -forhandler. Ud over at have mit eget team er jeg medlem af Christine Eilvigs Team Lavt Gærde og Elena Browers team Essential Practise. Du er så velkommen til at være med.
View all posts by Anja Lysholm →
Yoga Collection – Arise, Align, Anchor
Er du bekymret over network marketing?
You may like these posts
Hvad skal jeg købe hver måned for at få kompensation?
Essentielle olier til din enneagramtype
Min Cleanse & Restore maj 2021
Min forandring med doTERRA
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
10 DAGE MED ESSENTIELLE OLIER
Minikursus: Vil du have inspiration til hvad de essentielle olier kan bruges til? Så tilmeld dig mit nyhedsbrev, og få hver dag de næste 10 dage en kort video (ca. 5 minutter) om en af de 10 mest populære olier.
Du kan altid afmelde dig med et enkelt klik.
Kom med i min Facebook-gruppe
Jeg hedder Anja, og jeg er formidler af verdens lækreste og reneste essentielle olier, nemlig doTERRAs. Olierne er fænomenale til din personlige healing. Læs mere på siden her, eller kontakt mig på anja@essentielleolier.dk
Du finder min doTERRA-side her
Ønsker du vareprøver tilsendt? Så meld dig ganske uforpligtende ind i min inspirationsgruppe på Facebook, og find linket til bestilling dér.
Følg med på Instagram
Forelsket i doTERRAs essentielle olier. 💧😍
Tag med på udviklingsrejse. Find min fb-gruppe i link. 💖
Besøg mig også på @anjalysholm
Fineste byggedag på @marienlyststrandhotel med @c
Noget om selvbilleder og behov (f.eks. for bestemt
Klar til dagens byggemøde i Team Lavt Gærde 🥰
DERFOR ER ENERGIEN BAG OLIERNE VIGTIG: De æterisk
Har taget forskud på august 🥰 #diffuserblends
Jeg har lavet et minikursus til dig der vil vide h
Jeg fik lige lyst til at trække et kort for denne
Ny udgave af denne smukke bog - nu med kort 😍 (
Er ved at blande mig en purefume af Patchouli og V
Jeg har lyst til at mærke mere personligt og intu
I går var det juleaften igen 😄😍
Mit sanserum på Viby Folkefest i dag 🥰 #vibyf
Forbereder mit sanserum til Viby Folkefest i morge
En anbefaling af og opfordring til at benytte dig
Er du nysgerrig efter at vide hvad der sker når v
Uden Vanilla kunne jeg ikke lave Hope til diffuser
Som ny kunde hos doTERRA får du som regel en sær
Skønt at blande disse to i diffuseren 🥰
Load More Følg med på Instagram
afvist Anjas personlige rejse ansvarlig begrænset Cardamom cleanse & restore diffuser elsket Eucalyptus fortabt frigjort grounded healing integritet kosttilskud Laurel Lemon lettet Melaleuca modtagelig nedslået optimistisk Peppermint pessimistisk rask Ravansara rigid selvaccept sorg sorgfuld stabil syg tilbehør tillid tillidsfuld trist tristhed tryg trøst tungsindig uelsket ustabil Wild Orange yoga åben
Jeg er ikke læge, og de forslag du får på denne blog, er nogle du må prøve på eget ansvar. Hvis du har helbredsproblemer, vil jeg til hver en tid anbefale dig i første omgang at opsøge en sundhedsfagligt uddannet person med speciale i dit problem. Dermed ikke sagt at der ikke er evidens bag virkningen af essentielle olier. Den kan du bl.a. læse om her: doTERRA Science Blog Men jeg hverken kan eller må give lægefaglige råd, og bloggens indhold skal opfattes som min egen erfaring og anekdotisk evidens som kan danne grundlag for din egen videre undersøgelse.
Copyright Anja Lysholm, Uforklarbar. All rights reserved.
Whocopied.me protects this content Whocopied.me